**Általános Szerződési Feltételek**

* A szolgáltató: **BalaSail Kft**.
* A szolgáltató székhelye és postai címe: **7400 Kaposvár Széchényi tér 5 1.em. 8.ajtó**
* A szolgáltató elérhetősége, kapcsolattartásra szolgáló, rendszeresen használt e-mail címe: **info@balasail.hu**
* Cégjegyzékszáma: **14-09-320541**
* Adószáma: **32446762-2-14**
* Telefonszáma: **+ 36 70 418 5117 +36 70 636 4414 +36 30 820 1689 +36 30 476 3657**
* Online: **www.balasail.hu**
1. **Bevezető rendelkezések**

1. A jelen szabályzatban nem szabályozott kérdésekre a magyar jog, így a Polgári Törvénykönyvről szóló 2013. évi V. törvény (Ptk.) és az elektronikus kereskedelmi szolgáltatások, az információs társadalommal összefüggő szolgáltatások egyes kérdéseiről szóló 2001. évi CVIII. Elker. tv. rendelkezései vonatkoznak. A vonatkozó jogszabályok kötelező rendelkezései a felekre külön kikötés nélkül is irányadók.
2. Jelen Szabályzat 2023.03.10. napján lép hatályba, és annak visszavonásáig hatályban marad. A Szolgáltató fenntartja a jogot, hogy egyoldalúan módosítsa a szabályzatot, ennek okai lehetnek: a felmerülő költségek változása, jogszabály változása, üzleti érdek, céggel kapcsolatos változások. A módosításokat a Szolgáltató közzéteszi a weboldalon 7 (hét) nappal a hatályba lépés előtt - ezen idő alatt a Felhasználó jogosult a szerződéstől elállni vagy azt felmondani. A Szolgáltató fenntartja magának minden jogot a weboldal és a közösségi média, valamint az azon megjelenő tartalmak tekintetében.
3. Tilos a weboldalon és a közösségi médiában megjelenő tartalmak vagy azok bármely részletének letöltése, elektronikus tárolása, feldolgozása és értékesítése a Szolgáltató írásos belegyezése nélkül. A Szolgáltató közösségi média felületei elérhetőek az alábbi weboldalakon és alkalmazásokon, Facebook, Instagram, TikTok stb.
4. A Felhasználók elfogadják, hogy a weboldal használatával kapcsolatos minden szabályozás automatikusan érvényes rájuk nézve. A weboldalon és közösségi médiában megjelenő tartalmakra a szolgáltató minden jogot fenttart.
5. **Foglalási feltételek**

1. Felhasználó a telefonon vagy emailben történő foglalásával kijelenti, hogy jelen ÁSZF, és a weboldalon közzétett Adatkezelési tájékoztató feltételeit megismerte és elfogadja, az adatkezelésekhez hozzájárul, belegyezik.
2. Felhasználó a foglalás során köteles a saját, valós adatait megadni. A foglalás során megadott valótlan, vagy más személyhez köthető adatok esetén a létrejövő szerződés semmis. Szolgáltató kizárja felelősségét, amennyiben Felhasználó más nevében, más személy adataival veszi igénybe szolgáltatásait.
3. A Szolgáltatót a Felhasználó által tévesen és/vagy pontatlanul megadott adatokra visszavezethető teljesítési, számlázási, illetve egyéb problémáért, hibáért semminemű felelősség nem terheli.
4. Bérbeadó: **BalaSail Kft.** (székhely: 400 Kaposvár Széchényi tér 5. 1. em.8. ajtó., cégjegyzékszám:14-09-320541, adószám: 32446762-2-14, képviselik önálló cégjegyzéssel: Csabai Máté, Benke Szilárd és Kubatov Péter ügyvezetők.
5. Bérlőa foglalás/megrendelés jóváhagyásával és jelen ÁSZF elfogadásával vállalja, hogy legkésőbb a hajó átvételét megelőzően, foglalás során megadott/rögzített adatokkal, jövőre nézve bérleti szerződést köt.
6. **A hajó bérbeadása**

1. Bérbeadó bérbe adja, Bérlő pedig a megtekintett és megismert állapotban bérbe veszi, a jelen szerződésben megfogalmazott feltételekkel, Bérbeadó üzemeltetésében lévő **BENETEAU OCEANIS 34 LIMITED típusú vitrolás hajóját**, amelynek lajstromszáma: H-33659.

1. Bérlő a hajót műszaki, működési, felszereltségi és egyéb, a bérleti céljaival összefüggő összes szempontból megvizsgálta, és azt kifejezetten elfogadta, annak ismeretében köti meg a jelen Bérleti Szerződést.
2. **Bérleti díj és egyéb költségek**

1. A hajó bérléséért a Bérlő köteles fizetni a Bérbeadónak előre meghatározott bérleti díjat, melyet a foglalás véglegesítésekor esedékes, amelynek összege bruttó \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.- Ft azaz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ forint.
2. Felek a foglaló jelentésével tisztában vannak, azaz a teljesítés meghiúsulásáért felelős fél az adott foglalót elveszíti, a kapott foglalót pedig köteles visszafizetni.

1. Bérlő köteles legkésőbb a hajó átvételekor a Tranzit log díját \_\_\_\_\_\_\_\_\_\_\_\_\_\_\_\_- Ft azaz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ forintot megfizetni. Tranzit log díja tartalmazza: a hajó takarításának költségét, víz- és üzemanyag, illetve az állandó kikötőben történő áramfelvétel díját. Bérlő tudomásul veszi, hogy a Tranzit log díja maximum napi 1 óra motorhasználatot fedez, további motorhasználat estén Bérlő megkezdett üzem óránként \_\_\_\_\_\_\_\_\_\_\_\_\_\_\_\_-Ft azaz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ forint többlethasználati díj fizetésére kötelezhető.
2. Felek rögzítik, hogy a szerződésben rögzített bérleti és tranzit log díj nem tartalmazza, az esetleges extra szolgáltatások árát és a tárolási helytől eltérő helyszínen lévő kikötői díjakat. Idegen kikötőben történő díjak megfizetése a Bérlőt terhelik és köteles azokat a helyszínen kiegyenlíteni. A Bérlő idegen kikötőben tervezett kikötés esetén igyekezzen előre értesíteni a kikötőt/kikötőmestert az érkezés időpontjáról, ezzel megkönnyítve a kikötést és esetleges segítség nyújtást.
3. Felek rögzítik, hogy a hajó és a felszerelések átvételekor nem jelzett, később bejelentett, hiányosságok nem jogosítják fel a Bérlőt arra, hogy alacsonyabb bérleti díj szerinti elszámolást igényeljen.
4. **Bérleti szerződés időtartama és módosítása**
5. **Foglalás telefonon keresztül, később emailben visszaigazolva*:*** Telefonon való foglalás esetén minden esetben emailben küldünk visszaigazolást. A foglalás további menete emailben történik. A hajó kapacitását tekintve az adatok megadása és egyeztetését követően emailben megküldjük az árajánlatot. Az árajánlat elfogadására 24 óra áll rendelkezésre. Az ajánlat elfogadását követően az árajánlatban részletesen feltüntetett fizetési feltételekkel azok meghatározásával lehet a foglalást véglegesíteni.
6. **Emailben történő foglalás:**A hajó kapacitását tekintve az adatok megadása és egyeztetését követően emailben megküldjük az árajánlatot. Az árajánlat elfogadására 24 óra áll rendelkezésre. Az ajánlat elfogadását követően az árajánlatban részletesen feltüntetett fizetési feltételekkel azok meghatározásával lehet a foglalást véglegesíteni.
7. Felek megállapodnak, hogy a Bérleti Szerződés foglaláskor, emailben rögzített feltételek szerint, határozott időtartamra jön létre, az alábbiak szerint:

20\_\_\_\_\_\_ év \_\_\_\_\_\_\_\_\_\_\_ hó \_\_\_\_\_\_\_\_\_\_\_ nap \_\_\_\_\_\_órától

20\_\_\_\_\_\_ év \_\_\_\_\_\_\_\_\_\_\_ hó \_\_\_\_\_\_\_\_\_\_ nap \_\_\_\_\_\_óráig

1. Felek közötti megállapodás értelmében kizárólag írásban van lehetőség a bérleti szerződés módosítására. Ez azt jelenti, hogy mindenféle változtatás vagy hosszabbítás csak akkor érvényes, ha az írásban történik és ahhoz mindkét fél hozzájárul.

1. **Hajó átadása**
2. Felek megállapodnak, hogy a hajó átadására 20\_\_\_\_\_\_\_\_ –én \_\_\_\_\_\_órakor a BLYachtcluban kerül sor. (cím: 8638 Balatonlelle, Köztársaság u.36-38.)
3. Bérlő a hajó átadását megelőzőzen köteles felmutatni a Bérbeadó megbízottjának a Kapitány érvényes hajóvezetői engedélyét.
4. Kapitány kijelenti, hogy a hajó navigálásához szükséges érvényes képesítéssel és gyakorlattal rendelkezik.
5. Felek a hajó átadáskor átadás-átvételi jegyzőkönyvet készítenek. A jegyzőkönyvben a Felek rögzítik a hajó tartozékát képező tárgyak listáját, valamint a hajó állapotára vonatkozó lényeges körülményeket. Bérbeadó megbízottja a hajót rendeltetésszerű használatra felkészített, üzemképes állapotban, a jegyzőkönyvben feltüntetett tárgyakkal együtt, kitakarított állapotban adja át Bérlőnek.
6. Bérbeadó megbízottja kérheti, hogy a Bérlő/Kapitány és legénysége bemutassa gyakorlatát a hajó biztonságos navigálásában és kezelésében. A „próba hajózás” a bérleti idő részét képezi (körülbelül 30perc). Amennyiben Bérlő/Kapitány nem tudja gyakorlatát meggyőzően bemutatni a Bérbeadónak vagy megbízottjának, akkor a Bérlő/Kapitány köteles egy meggyőző tudású hajóvezetőt felkérni, különben a Bérleti szerződés azonnali hatállyal megszűnik. A szerződés ilyen okból történő megszűnése esetén Bérlő kénytelen a hajó aktuális egy napi bérleti díjával megegyező összegű kötbért fizetni a Bérbeadónak.
7. Bérlő a hajó átadásakor köteles a hajó állapotát és felszereléseinek meglétét tételesen ellenőrizni és az Átadás-Átvételi Jegyzőkönyvet aláírni. Ezt követő hiányosságokra, hibákra vonatkozó reklamálást a Bérbeadónak nem áll módjában elfogadni.
8. Bérbeadó a hajóval rendelkezésre bocsátja a kikötő házirendjének egy másolatát. Bérlő tudomásul veszi, hogy a házirendben rögzített szabályok, jogok és kötelezettségek terhelik a kikötő igénybevétele során, azon túl Bérbeadóval szemben követelést nem támaszthat.
9. Amennyiben a Bérlő vagy a hajót/kikötőt vele együtt használó 3. személy magatartásával, cselekedeteivel, vagy egyéb tevékenységével a kikötői házirendet súlyosan megsérti vagy figyelmen kívül hagyja, akkor a Bérlő kötelezhető a hajó azonnali visszaadására és a kikötő azonnali elhagyására. Ebben az esetben a Bérlőt az esetlegesen nem igénybe vett szolgáltatások után semmiféle kártérítés nem jár.
10. A hajó átvételhez szükséges további adatok és okmányok: személyzeti lista (amely tartalmazza: összes hajón lévő személy nevét, születési idejét és helyét, személy igazolvány vagy útlevélszámát, nemzetiségét, kortól függetlenül.)
11. Bérlő felelősséget vállal a következő pontokba foglalt adatokért:

* a személyzeti listán feltüntetett adatok pontosak,
* a fedélzeten a hajózás időtartama alatt tartózkodók személyazonossága megfelel a személyzeti listában szerepeltekkel.
* a személyzeti lista, és a fedélzeten hajózás alatt tartózkodók száma nem lépi túl a hajólevélben megengedett számot.
* Bérlő/Kapitány kijelenti, hogy a biztonsági előírásokról szóló tájékoztatást megkapta, elolvasta és megértette, a hajó használati útmutatásait megkapta, megismerte és megértette, a vízi járművel bejárható vízterület határairól, az aktuális és várható időjárási viszonyokról és azok hajózást befolyásoló részleteiről szóló tájékoztatást megkapta, megismerte és megértette.
1. **Kaució**

1. A kaució célja a hajó és a felszerelés védelme, valamint az esetleges károk vagy veszteségek fedezése.
2. A kauciót a felek előre meghatározzák és a bérleti szerződés részét képezi.
3. Felek \_\_\_\_\_\_\_\_\_\_\_\_\_\_\_\_\_\_\_\_ Ft azaz \_\_\_\_\_\_\_\_\_\_\_\_\_\_\_\_\_\_\_\_ forint kaucióban egyeznek meg, ezen összeget Bérlő legkésőbb a hajó átvételekor köteles Bérbeadó megbízottjának készpénzben megfizetni. A kaució összege részben biztosítékul szolgál a Bérlő által esetlegesen Bérbeadónak okozott károkért. A bérleti idő végeztével a hajó átadás-átvételét követően a kaució összege Bérlőnek visszajár, kivéve Bérlő károkozásának vagy egyéb tartozásainak esetét.
4. Bérbeadó megbízottja nem kötelezhető a kauciót visszafizetni addig, míg Bérlő kártérítési felelősségével vagy egyéb adósságával el nem számolt azt nem fizette meg. A Bérlő köteles a kaució megfizetésére a Bérbeadó által biztosított Kapitánnyal történő hajózás esetén is a Bérbeadó tájékoztatásának megfelelő összegben. Felek megegyeznek, hogy amennyiben Bérlő érdekkörében felmerülve a hajóban, tartozékaiban, vagy használata által közvetlenül, vagy közvetve Bérbeadót kár éri, akkor a Bérbeadó azt a kaució összegéből levonhatja továbbá az azon felül keletkezett kárait is jogosult érvényesíteni.
5. A kaució által nem biztosított költségeket a Bérlő közvetlenül Bérbeadónak fizeti meg.
6. A kaució nem lehet egyenértékű a bérleti díjjal, és különválasztva kell megfizetni.

**VIII.Korlátozások**

1. Bérlő – Bérbeadóval történt ellenkező megállapodás hiányában – a hajóval versenyen nem vehet részt. Felek kijelentik, hogy amennyiben ez utólag kiderül és a Bérbeadó tudomására jut, Bérbeadó pluszköltséget számolhat fel, melynek összege **napi 120,000.- Ft azaz százhúszezer forint.**
2. A hajó nem hajózhat ki a kikötőhelyről, ha az időjárási viszonyok azt nem teszik lehetővé, vagy ha az előrejelzések szerint hajózásra veszélyes időjárás várható. A hajó maximum 30 csomós szélben használható!
3. Bérlő a hajót harmadik fél részére bérbe vagy ingyenesen át nem ruházhatja!
4. Tilos a hajót üzletszerű vagy más gazdasági tevékenységre használni.
5. Bérlő a hajót csak és kizárólag a Balaton hajózás számára engedélyezett vízterületén jogosult használni, figyelembe véve a Hajózási Szabályzat, más jogszabályok és a hajó technikai adottságait (merülés, tőkesúly mérete).
6. Bérbeadó előzetes írásbeli engedélye nélkül a hajó oldalára, a vitorlákra, vagy egyéb felületekre jelzések vagy hirdetési anyagok, reklámok nem helyezhet fel, ezen jogokat csak és kizárólag a BalaSail Kft tartja fent magának. Jogsértés esetén 100.000.-Ft azaz százezer forint pénzbüntetés terheli a felelős személyt ebben esetben a Bérlőt vagy szervezetet, egyesületet.
7. Bérbeadó és Bérlő reklámozásról külön szerződés keretében megállapodhatnak, amennyiben erre igény mutatkozik.
8. **Felelőségi kérdések**
9. A bérleti szerződés megkötése feltételezi, hogy a Bérlő/Kapitány rendelkezik a hajóvezetés elméleti és gyakorlati ismereteivel, amelyről a bérbeadó jogosult meggyőződni, de nem köteles ezen túlmenően vizsgálatot folytatni. A Bérlő korlátozás nélkül felelős az olyan károkért, amelyek nem megfelelő gyakorlati tudásából erednek. A Bérlő köteles gondoskodni arról, hogy a hajót megfelelő körültekintéssel és figyelemmel használja. Tudomásul veszi, hogy teljes mértékben felelős minden kárért, ami a bérleti időszak alatt a hajón keletkezik. A Bérbeadó nem vállal felelősséget semmilyen közvetett vagy közvetlen kárért, amelyet a bérlő a hajó használatával másnak okoz.
10. Az anyagi követeléseket a Bérbeadó minden esetben a bérlővel szemben érvényesíti, függetlenül attól, hogy a kapitány személye megegyezik-e a Bérlőével. A Bérlő felelőssége nem függ a kaució összegétől, és teljeskörűen terjed a kár megtérítésére. A hajót vezető kapitány tudomásul veszi, hogy minden személyi felelősség őt terheli, és elfogadja ezt.
11. A Bérlő/Kapitány kijelenti, hogy a hajót csak megfelelő tudással, fizikai és mentális állapotban, valamint jó időjárási körülmények között vezeti, így különösen ismeri és betartja a hajózási szabályokat, és vállalja a felelősséget azok megsértéséért. A Bérbeadó nem felel a Bérlő vagy harmadik fél által a hajóra felvitt tárgyakban bekövetkezett károkért. A Bérlő a hajó súlyos sérülése esetén nem csak az okozott kárért felel, hanem a jövőbeni kieső bérleti díjakat is köteles megtéríteni a Bérbeadó részére.
12. A Bérlő köteles azonnal értesíteni a Bérbeadót vagy megbízottját minden személyi sérüléssel vagy anyagi kárral járó balesetről vagy a hajóval kapcsolatos minden eseményről. A Bérbeadó kárára semmilyen elismerő nyilatkozatot nem tehet. A Bérlő köteles minden szükséges intézkedést megtenni a kárenyhítés érdekében, és szükség esetén értesíteni a hatóságokat. A hajótörés vagy baleset esetén a bérlő köteles rövid jegyzőkönyvet készíteni az eseményekről, és igazolást kérni, és az eredeti okmányokat haladéktalanul átadni Bérbeadónak.
13. A Bérlő/Kapitány felelőssége kiterjed a hajózási és egyéb szabálysértésekre, bűncselekményekre is. Ha a bérleti időszak alatt a hajó bérlőnek vagy vele utazóknak felróható okból meghibásodik, a javítás teljes költsége a Bérlőt terheli, és nem jogosult a bérleti díj visszatérítésére. A harmadik személy által okozott kár esetén a bérlő közvetlenül a károkozóval szemben érvényesítheti követelését. A Bérlőt terheli annak bizonyítása, hogy a kárt elháríthatatlan ok idézte elő.
14. **A hajó visszaadása**

1. Bérlő köteles legkésőbb a szerződésben rögzített bérleti időszak lejártakor Bérbeadó megbízottjának, az átvételkori állapotnak megegyező állapotba a hajót az átvétel helyén visszaadni. A mindenkori átadás-átvétel helye, a jelen szerződésben rögzített kikötőben a hajó számára kijelölt hely, kikötőhely.
2. A Bérlő köteles a bérlés lejárta vagy megszüntetésekor a hajót az eredeti állapotban és tisztaságban visszaadni a Bérbeadónak. Ha a hajó a visszaadáskor különösen szennyezett, Bérlő extra takarítási díj fizetésére köteles, melynek összege 30.000.-Ft azaz harmincezer forint. A Bérlő köteles gondoskodni arról, hogy a hajó teljes mértékben üzemképes és tisztának tűnő állapotban legyen annak visszaadásakor.
3. Amennyiben Bérlő legkésőbb a bérleti időszak lejáratakor nem tudja a kikötőhelyen visszaadni a hajót, úgy a felmerült plusz költségek megfizetésére kötelezhető. A Bérlő köteles visszaadni minden hajóhoz tartozó felszerelést, eszközt és dokumentumot, amelyet a bérlés kezdetén rendelkezésére bocsátottak.
4. A bérleti időszak lejáratával Bérlő a hajó használatának jogát elveszti. A Bérlő a bérlés megszűnésekor köteles az összes dokumentumot és kulcsot átadni a Bérbeadónak.

1. Egynapos vagy (\*rövidebb) bérlet esetén késedelmes visszaadáskor, Bérlő köteles megkezdett óránként további 30.000,-Ft azaz harmincezer forint kötbért megfizetni. Többnapos bérlet esetén a szerződés lejáratát követő késedelmes leadáskor (egyéb megegyezés hiányában) Bérlő köteles megkezdett naponként az aktuális teljes napi bérleti díj kétszeresével megegyező kötbért megfizetni.
2. Bérlő tudomásul veszi, hogy amennyiben a bérleti idő lejárta előtt a hajót visszaadja, a bérleti díj időarányos részének visszatérítésére nem jogosult.
3. Felek rögzítik, hogy amennyiben Bérlő a bérleti szerződés lejártát követő 24 órán belül a hajót Bérbeadónak nem szolgáltatja vissza, illetve a bérleti szerződést közös megegyezéssel nem hosszabbítják meg írásban, vagy a késedelmét nyomós indokkal nem tudja alátámasztani, úgy Bérbeadó jogosult a rendőrségen jogi lépések megtételére, feljelentést tenni.
4. **Bérleti szerződés megszűnése, elállás, felmondás**
5. A bérleti szerződés megkötése feltételezi Bérlő/Kapitány részéről a hajóvezetés elméleti és gyakorlati ismeretét, amelyről Bérbeadó a kishajóvezetői engedély meglétén túlmenően nem köteles, de jogosult meggyőződni. Az elégtelen gyakorlati tudásból eredő kárért a Bérlő korlátozás nélkül felel.
6. Bérlő vállalja, hogy a hajót megfelelő gondossággal és figyelemmel használja. Bérlő tudomásul veszi, hogy teljes felőséggel tartozik mindazon kárért, ami a bérleti szerződés időtartama alatt a hajóban keletkezik, illetve Bérbeadó semmilyen módon nem felelős azokért a közvetett vagy következményes károkért, melyeket Bérlő a hajó használatával másnak okoz, ezekért Bérlő tartozik kizárólagos felelősséggel.
7. Bérbeadó minden anyagi követelését Bérlővel szemben támasztja akkor is, ha a Kapitány személye eltér a Bérlő személyétől. Bérlő felelőssége a kaució összegétől függetlenül a teljes kár megtérítésére vonatkozik.
8. A Bérlő felelős minden olyan kárért, amely a hajó vagy a felszerelések elvesztéséből, sérülésből, lopásból vagy bármely más okból ered.
9. A hajó Kapitánya jelen szerződés aláírásával kijelenti és elfogadja, hogy minden személyi felelősség őt terheli.
10. Bérlő, ha nem azonos a felelős kapitánnyal, akkor a Kapitány kijelenti, hogy saját és a vele hajózók úszás tudása, fizikai és pszichikai állapota, hajózásra alkalmas. Drogok, alkohol és egyéb tudatmódosító szer befolyása alatt senki nem áll. A vízi közlekedés rendjéről szóló 57/2011. (XI.22.) NFM rendelet (hajózási szabályzat) előírásait ismeri, nincs kimerült vagy bódult állapotban.
11. Bérlő és a hajó Kapitánya kijelenti(k), hogy tisztában van(nak) a Hajózási Szabályzat és a vízi közlekedés rá(juk) és a hajón utazó társaikra vonatkozó szabályaival, képes(ek) azokat betartani, rendelkezik(nek) a vízi közlekedéshez, az ön-, és társmentéshez szükséges alapismeretekkel és tudással, kijelenti(k), hogy ő(k) illetve a vele hajózók saját felelősségére(ükre) száll(nak) vízre. Felek rögzítik, hogy az általánosan elvárható viselkedési normáknak, a Bérbeadó útmutatásainak, valamint a vízi közlekedés szabályainak (Hajózási Szabályzat) megsértéséből adódó mindennemű jogi felelősség, káreset, büntetés és egyéb káros következmény ezek után Bérlő kizárólagos felelősségi körébe tartozik.
12. Bérbeadó nem felel a Bérlő tulajdonában lévő vagy harmadik fél által a hajóra felvitt ingóságaiban, vagy egyéb dolgaikban bekövetkezett semmilyen kárért. (pl.: telefon vízbe ejtése, napszemüveg vízbe ejtése/ törés stb.)
13. A Bérlőnek vállalnia kell a hajó súlyos sérüléseiből adódó károkért és az elmaradó vagy kieső bérleti díjakért való felelősséget a jövőbeni időszakokra. Ez azt jelenti, hogy a Bérlőnek a sérülés miatt nem Bérbeadható időszakokra eső bérleti díjakat is meg kell fizetnie a bérbeadónak. A Bérlőnek haladéktalanul értesítenie kell a Bérbeadó megbízottját minden személyi sérüléssel vagy anyagi kárral járó balesetről, valamint minden hajóval kapcsolatos eseményről. Bármilyen baleset vagy káresemény esetén a Bérlőnek azonnal intézkedéseket kell tennie a kárenyhítés érdekében, és szükség esetén értesítenie kell a hatóságokat. A hajótörés vagy baleset esetén a Bérlőnek feljegyzést kell készítenie az eseményekről, és hivatalos igazolásokat kell kérnie.
14. A Bérlőnek figyelemmel kell kísérnie az időjárási előre jelzéseket és az adott körülményeknek megfelelően kell használnia a hajót. A Bérlő kijelenti, hogy megkapta és megértette a hajó kezelésére vonatkozó információkat, és felelős az esetleges károkért. Ha a hajóval kapcsolatos hibák a Bérlő hibájából erednek, a javítási költségek a bérlőt terhelik.
15. A Bérlő felelősséget vállal a hajózási és egyéb szabálysértésekért, amelyekért bármikor felelősségre vonható. Ha a hajó a bérlés alatt meghibásodik bérlő hibájából, a javítási költségeket a Bérlőnek kell állnia, és nem jogosult a bérleti díj visszatérítésére. Ha a kár harmadik személy hibájából ered, a Bérlő közvetlenül a károkozóval szemben érvényesítheti követelését. A Bérlőnek bizonyítania kell, hogy a felmerült kárt elháríthatatlan ok idézte elő, amely kívül esik a tevékenységén.
16. **Biztosítás**
17. Bérbeadó kijelenti, hogy a hajó érvényes felelősség és casco biztosítással rendelkezik, viszont a biztosítás nem foglalja magába a hajótesten kívül bekövetkezett károkat, különösen: a vitorlázat, futó- és merevkötélzet, szerelvények. Nem terjed ki a biztosítás az utasok által a hajóra vitt értéktárgyaira, személyes felszerelési tárgyaira.
18. Casco kárrendezés esetén a biztosítási önrész a kaucióból levonható. Abban az esetben, ha a biztosítás nem fedezi, illetve az önrész mértékét meghaladja a kár összege, úgy a Bérlő által letett kaucióból keres Bérbeadó kielégítést. A kaució által nem fedezett károkat Bérlő köteles téríteni. A károk számításának módjában és összegében Bérbeadó nyilatkozatai/számlái az irányadók.
19. Bérlő saját magára és társaira köteles élet és baleset biztosítást kötni. Bérbeadó nem felel Bérlő és utasai életében vagy vagyonában bekövetkezett sérülés, baleset, kár esetén, Bérlő és annak utasai a hajót kizárólag saját felelősségükre használhatják.
20. Bérbeadó felhívja Bérlő figyelmét arra, hogy a következő minősített esetekben Bérbeadó hajóra megkötött casco fedezetbiztosítása nem érvényesíthető és így Bérlő teljes anyagi felelősséggel tartozik:
21. Azok a károk, amelyek akkor keletkeztek, mikor a hajót sport vagy szabadidős célok helyett más célra használják Előzetes külön megállapodással a biztosítás a járműnek sport vagy szabadidős célokon kívüli más célokra való használatakor is érvényes lehet, amennyiben azt a biztosító társaság engedélyezi.
22. Azon károk esetében, amelyeket a Bérlő szándékos vagy durva hanyagsággal okozott.

1. Mobiltelefon, pénz, értéktárgyak, ékszer elvesztése, vízbe ejtése.

1. Amennyiben a hajó a kikötőből nem megfelelő időjárási körülmények között fut ki. (XIX. Pont „c” bekezdés)

1. Bérlő/Kapitány drog, alkohol és egyéb tudatmódosító szer befolyása alatt, kimerült vagy bódult állapotban kárt okoz.
2. Felek rögzítik, hogy amennyiben a káreset a hajóval, vitorlás versenyen való részvétel kapcsán következik be – figyelemmel arra, hogy a hajó károsodásának esélye jelentősebb – továbbá a károsodás olyan mértékű, hogy a javítandó részek megrendelése és a javítás kivitelezése jelentős időtartamot vesznek igénybe, abban az esetben függetlenül attól, hogy a biztosító a káreseményt megtéríti-e vagy sem, a Bérlő a szállítási határidő esetlegesen nem várt időtartama, illetve a javítás időtartama miatt Bérbeadóval szemben nem támaszthat kártérítési, anyagi vagy más egyéb igényt.
3. Amennyiben a Bérlő súlyosan megszegi a jelen szerződést, a Bérbeadó jogosult azonnali hatállyal felmondani a szerződést. Ilyen megszegések közé tartozik, ha a Bérlő nem teljesíti bármelyik szerződéses kötelezettségét, vagy nem megfelelően használja a hajót, valamint, ha súlyosan megsértik a kikötői házirendet, alkohol vagy kábítószer befolyásolása alatt állnak a hajó vezetése közben, vagy a vízi közlekedés szabályait súlyosan megsértik. Emellett, ha a Bérlő vagy a kapitány alkalmatlan a hajó vezetésére, vagy kárt okoznak a hajóban, illetve, ha a hajón lévők száma meghaladja a megengedett határokat.
4. A szerződés felmondása esetén a már kifizetett bérleti díjat a Bérlő nem kapja vissza, és az szerződésszegési kötbérként számítandó, továbbá a hajót azonnal vissza kell adnia. A felek egyetértenek abban, hogy ha a Bérlő a bérleti szerződéstől eláll vagy azt felmondja a bérleti időszak kezdete előtt 90 nappal, akkor az addig fizetett bérleti díjat vagy annak részét a szerződésszegési kötbérként kell kezelni, amit a Bérlő nem kap vissza. Ha a Bérlő nem fizeti meg a bérleti díjat vagy más díjakat a meghatározott határidőig, a Bérbeadó azonnali hatállyal felmondhatja a szerződést. Ebben az esetben a Bérlőnek a teljes bérleti díj 50%-ának megfelelő meghiúsulási kötbért kell fizetnie.
5. Ezt a kötbért a Bérbeadó levonhatja a Bérlő által korábban fizetett összegekből, és a fennmaradó összeget vissza kell téríteni a Bérlő bankszámlájára. Ha a hajó a Bérlő hibájából válik működésképtelenné, a Bérbeadó nem köteles másik hajót biztosítani a szerződés fennmaradó idejére. Ebben az esetben a Bérlő elveszíti a már kifizetett bérleti díjat, amit nem térítenek vissza. A Bérbeadó jogosult a szerződést jogkövetkezmények nélkül felmondani, ha a hajóbérlet elháríthatatlan külső okok miatt nem jön létre, például természeti katasztrófa, háborús helyzet, terrorizmus, járvány vagy karantén esetén.
6. **Vegyes rendelkezések**

1. Bérbeadó kizárja a felelősségét a harmadik személynek felróható magatartásából vagy vis majorból (különösen: országos sztrájk, háborús-, katasztrófa-, vagy vészhelyzet, rendkívüli időjárási körülmény) eredő korlátozott szolgáltatásért.
2. Ha a jelen bérleti szerződés valamely részét érvénytelennek nyilvánítják vagy a jelen bérleti szerződés valamely rendelkezése a továbbiakban nem alkalmazható, a jelen bérleti szerződés fennmaradó rendelkezései továbbra is teljes hatállyal bírnak. Ilyen esetben azt a rendelkezést, amelyet érvénytelennek vagy egyébként alkalmazhatatlannak nyilvánítottak, oly módon módosítottnak kell tekinteni, ami lehetővé teszi a Felek szándékainak, továbbá azoknak a gazdasági és jogi céloknak a megvalósítását, amit a Felek az érvénytelen vagy nem alkalmazható rendelkezéssel el kívántak érni.
3. Felek megállapodnak, hogy a jelen szerződés tartalma, annak bármely része vagy az információt szolgáltató fél által titkosnak minősített, a jelen szerződéssel kapcsolatos információ – ide nem értve a bérleti jogviszony fennállásának tényét – nem hozható nyilvánosságra vagy más módon harmadik fél tudomására a másik fél írásbeli hozzájárulása nélkül, kivéve, ha ezt a jogszabály megköveteli, bírósági vagy más hatósági eljárás során, vagy ha a jelen szerződés teljesítése céljából szükséges.
4. A jelen szerződés tartalmazza a Felek között a jelen szerződés tárgyát képező jogviszony vonatkozásában létrejött teljes megállapodást és hatálytalanít minden a Felek között ezt megelőzően létrejött megállapodást, szándéknyilatkozatot, tervezetet.

A jelen szerződésben nem szabályozott kérdésekben a Ptk. rendelkezései az irányadók.

1. **Fizetési feltételek**

1. Bérleti díj 50%-a, foglaló jogcímén a foglalást (vagy ajánlat elfogadást) követő 48 órán belül esedékes. Amelyet a szolgáltató által megadott bankszámlaszámra kell elutalni.A fennmaradó 50% legkésőbb a hajó átvételét megelőző 14. napig átutalással fizetendő vagy a hajó átvétele előtt kézpénzben a helyszínen melyről Bérbeadó elektronikus díjbekérőt/számlát küld.
2. Ha a választott dátum 48 órán belül van, akkor a foglalást csak abban az esetben tudjuk elfogadni, ha a fizetendő összeg megérkezik hozzánk. Kizárólag a teljes foglalási díj ellenében véglegesítjük a foglalást.

1. **Foglalási garancia**

1. A foglalást csak abban az esetben tudjuk megerősíteni, ha a fizetendő összeg, a foglalást vagy ajánlat elfogadást követően 48 órán belül utalásra kerül a szolgáltató által megadott bankszámlaszámra. 48 órán belüli foglalás eseten csak akkor tudjuk megerősíteni a foglalást, ha a teljes foglalási összeg maradéktanalun megérkezik a szolgáltató által megadott bankszámlaszámra.
2. A kései (48 órán túl) fizetett foglalását garantálni nem áll módunkban, 48 óra elteltével a foglalási időpont újra elérhetővé válik, ugyanakkor harmadik személy által az érintett időszakra történő foglalásig a fizetés lehetőséget további 72 óráig fenntartjuk.

1. **Fizetési késedelem**

1. Véglegesített foglalás esetén Bérbeadó jogosult a Szerződéstől/Ajánlatól/Foglalástól elállni, amennyiben a Bérlő a bérleti díj esedékes vagy teljes összegét nem rendezi felé a fentiekben (vagy az ajánlatban) rögzítetteknek megfelelően. Ebben az esetben meghiúsulási kötbérként fel lesz számítva a teljes bérleti díj 50%-a, ha a hajó átvételét megelőző 120 napon belül, de az átvételt megelőző 14. nap között történik az elállás (az addig megfizetett előleg visszatérítésére nem lesz jogosult, az a meghiúsulási kötbér fedezeteként kerül elszámolásra).
2. Bérlőnek meghiúsulási kötbérként fel lesz számítva a teljes bérleti díj, ha az elállás a hajó átvételét megelőző 14 napon belül történik meg (az addig megfizetett előlegek visszatérítésre nem lesz jogosult, azok a meghiúsulási kötbér fedezeteként kerülnek elszámolásra.)

1. **Foglalás módosítása**

1. Bérlő, a hajó elérhetőségének függvényében, ingyen módosíthatja foglalását a hajó átvételét megelőző 45 napig. Bérlőnek nincs a foglalás módosítására lehetősége a hajó átvételét megelőző 45 napon belül.
2. Foglalás lemondása/törlése
* Bérlő ingyen mondhatja le (törölheti) foglalását a hajó átvételét megelőző 120 napig. Bérlőnek bánatpénzként fel lesz számítva a teljes bérleti díj 50%-a, ha a hajó átvételét megelőző 120 napon belül, de az átvételt megelőző 14. nap között mondja le (törli a foglalását) foglalását (az addig megfizetett előleg visszatérítésére nem lesz jogosult, az a bánatpénz fedezeteként kerül elszámolásra). Bérlőnek bánatpénzként fel lesz számítva a teljes bérleti díj, ha lemondja foglalását (törli a foglalását) a hajó átvételét megelőző 14 napon belül (az addig megfizetett előlegek visszatérítésre nem lesz jogosult, azok a bánatpénz fedezeteként kerülnek elszámolásra.)
1. **Szerződéskötési feltételek**
2. Bérlő a bérleti díj első részletének megfizetésével vállalja, hogy legkésőbb a hajó átadásának napján a hajó átvételét megelőzően, minden részletre kiterjedő hajó bérleti szerződést köt. A bérleti szerződés megkötésének, Bérlő részéről történő megtagadása esetén, a hajó átadására nem kerül sor, ebben az esetben Bérlő a már megfizetett előlegek visszatérítésére nem jogosult, az teljes egészében bánatpénz jogcímén a BalaSail Kft.-t illeti meg.
3. Bérbeadói kötelezettség foglalás esetén
* Amennyiben bérlői kötelezettséget teljesítve a Bérlőnek kiválasztott hajót nem tudja átadni az előzetesen rögzített foglalásban vagy ajánlatban meghatározott feltételeknek megfelelően, a Bérbeadó minden tőle telhetőt megtesz annak érdekében, hogy alternatív megoldást kínáljon a Bérlő számára. Ennek hiányában a bérleti időszakot a Bérlővel egyeztetett módon és feltételekkel próbálják rendezni. Bérbeadó a szerződés neki fel nem róható nem teljesítése esetén nem kötelezhető Bérlő irányába kártérítés megfizetésére.
* A Bérbeadót a Bérlő által tévesen megadott adatokra visszavezethető késedelmes, vagy hibás teljesítésért, vagy nem teljesítésért semminemű felelősség nem terheli.
* Amennyiben a Bérbeadónak megszűnik a hajó feletti rendelkezési joga, abban az esetben a szerződés/foglalás/ajánlat minden további külön jognyilatkozat megtétele nélkül azonnali hatállyal megszűnik/érvényét veszti és a felek a már megfizetett bérleti díjjal időarányosan számolnak el.
1. **Időjárásra vonatkozó feltételek**
2. Fontos, hogy az időjárási viszonyokra vonatkozó feltételeket előre meghatározzák és írásba foglalják a bérleti szerződésben annak érdekében, hogy mindkét fél tisztában legyen a felelősségeikkel és kötelezettségeikkel.
3. Az időjárást nem áll módunkban befolyásolni, a Bérbeadó az időjárásért semmilyen garanciát nem vállal.
4. A Bérbeadó fenntartja a jogot arra, hogy veszélyes időjárási viszonyok esetén tiltsa vagy korlátozza a hajózást biztonsági okokból.
5. Bérbeadó kötelezettséget vállal arra, hogy a kedvtelési célú vitorlázásra alkalmatlan napok, szerződésben szereplő bérleti díjának 50%-át egy másik bérlés alkalmával jóváírja Bérlő részére. A keletkezett kedvezményt az érintett bérleti időszakot követően, egy összegben van lehetőség jóváírtatni a következő bérlés díjából. Pénz visszatérítésre nem vállalunk kötelezettséget azt kifejezetten kizárjuk. Kedvtelési vitorlázásra alkalmatlan napnak minősül a valóban bekövetkezett erős, viharos szél (Beaufort 8, 30 csomó feletti szél) illetve front által okozott tartós folyamatos eső, mely az adott nap legalább 4-5 óra időtartamú. Időjárási kárenyhítés csak a ténylegesen megtörtént fent leírt időjárási események okán, a már kifizetett foglalások esetén érvényes. Meteorológiai valószínűségi előrejelzés alapján jósolt, de nem ténylegesen bekövetkezett időjárási helyzetet, és nem véglegesített, kifizetett foglalást ezen kárenyhítés keretén kívülinek tekintünk.

1. **RENDELHETŐ EXTRA SZOLGÁLTATÁSOK**
2. Az extra szolgáltatások rendelésére lehetőség van e-mailen keresztül. Fontos kiemelni, hogy ezek az extra szolgáltatások nem képezik az alapár tartalmát, hanem további lehetőséget kínálnak a felhasználóknak az élmény fokozására. Amennyiben szeretné rendelni ezeket az extra szolgáltatásokat, kérjük, küldjön egy e-mailt az alábbi címre: info@balasil.hu , és részletesen írja le, milyen kiegészítőket vagy szolgáltatásokat szeretne igénybe venni.
3. Előre nem egyeztetett igények esetén a Bérlő reklamációval nem élhet.
4. **Hibás teljesítés**

A kötelezett hibásan teljesít, ha a szolgáltatás a teljesítés időpontjában nem felel meg a szerződésben vagy jogszabályban megállapított minőségi követelményeknek. Nem teljesít hibásan a kötelezett, ha a jogosult a hibát a szerződéskötés időpontjában ismerte, vagy a hibát a szerződéskötés időpontjában ismernie kellett.

1. **VEGYES RENDELKEZÉSEK**
2. Szolgáltató kötelezettsége teljesítéséhez közreműködőt jogosult igénybe venni. Ennek esetleges jogellenes magatartásáért teljes felelősséggel tartozik, úgy, mintha a jogellenes magatartást saját maga követte volna el.
3. Ha a jelen Szabályzat bármely része érvénytelenné, jogtalanná vagy érvényesíthetetlenné válik, az a fennmaradó részek érvényességét, jogszerűségét és érvényesíthetőségét nem érinti. Amennyiben Szolgáltató a Szabályzat alapján megillető jogát nem gyakorolja, a joggyakorlás elmulasztása nem tekinthető az adott jogról való lemondásnak. Bármilyen jogról történő lemondás csak az erre vonatkozó kifejezett írásbeli nyilatkozat esetén érvényes. Az, hogy a Szolgáltató egy alkalommal nem ragaszkodik szigorúan a Szabályzat valamely lényegi feltételéhez, vagy kikötéséhez nem jelenti azt, hogy lemond arról, hogy a későbbiekben ragaszkodjon az adott feltétel vagy kikötés szigorú betartásához.
4. Szolgáltató és Felhasználó vitás ügyeiket békés úton próbálják rendezni.
5. Felek rögzítik, hogy a Szolgáltató webshopja Magyarországon működik, karbantartását is itt végzik. Mivel az oldal más országokból is meglátogatható, ezért a felhasználók kifejezetten tudomásul veszik, hogy a felhasználó és a Szolgáltató viszonylatában az irányadó jog a magyar jog. Amennyiben a felhasználó fogyasztó, úgy a Pp. 26. § (1) bekezdése alapján a fogyasztóval szemben a jelen szerződésből eredő vitás ügyekben az alperes (fogyasztó) belföldi lakóhelye szerinti bíróság kizárólagosan illetékes.
6. Szolgáltató – az általa elfogadott fizetési módok tekintetében – nem alkalmaz eltérő feltételeket a fizetési műveletre a Felhasználó állampolgárságával, lakóhelyével vagy letelepedési helyével, a fizetési számla számlavezetési helyével, a pénzforgalmi szolgáltató letelepedési helyével vagy a készpénz-helyettesítő fizetési eszköz Unión belüli kibocsátásának helyével kapcsolatos okok miatt.
7. Szolgáltató megfelel a belső piacon belül a vevő állampolgársága, lakóhelye vagy letelepedési helye alapján történő indokolatlan területi alapú tartalomkorlátozással és a megkülönböztetés egyéb formáival szembeni fellépésről, valamint a 2006/2004/EK és az (EU) 2017/2394 rendelet, továbbá a 2009/22/EK irányelv módosításáról szóló AZ EURÓPAI PARLAMENT ÉS A TANÁCS (EU) 2018/302 RENDELET-nek.

1. **PANASZKEZELÉS**
2. Cégünk minden Bérlő számára kényelmes és hatékony panaszkezelési folyamatot biztosít. Ha bármilyen kérdése vagy problémája merül fel a bérléssel kapcsolatban, készségesen állunk rendelkezésére a megoldás érdekében.
3. Minden panaszt és kérdést együttműködően fogadunk. Az ügyfeleinknek lehetőségük van személyesen felvenni velünk a kapcsolatot telefonon vagy e-mailben
4. Elérhetőség: info@balasail.hu
5. Amikor felvesszük a kapcsolatot, kérjük, hogy részletesen ismertesse panaszát vagy kérdését. Fontos számunkra, hogy megértsük az Ön problémáját, hogy hatékonyan és gyorsan tudjunk segíteni.
6. Miután megoldottuk a problémát vagy válaszoltunk a kérdésre, kérjük, ossza meg velünk visszajelzését. Az Ön visszajelzése segít nekünk abban, hogy javítsuk szolgáltatásainkat és még jobbá tegyük az ügyfélélményt.
7. A Fogyasztó panasszal fordulhat a fogyasztóvédelmi hatósághoz: A fogyasztóvédelmi hatóság kijelöléséről szóló 387/2016. (XII. 2.) Korm. rendelet szerint közigazgatási hatósági ügyekben elsőfokon a járási hivatal, illetve a megyeszékhely szerinti járási hivatal, másodfokon országos illetékességgel a Pest Megyei Kormányhivatal jár el. A járási hivatalok elérhetőségei: <http://jarasinfo.gov.hu>
8. A Fogyasztónak panasza esetén lehetősége van békéltető testülethez fordulni.
9. **Kapcsolattartás**



A Felek az alábbi kapcsolattartó személyeket nevezik meg:

* Bérbeadó részéről: név:
* emailcím: info@balasail.hu
* telefonszám:
* Bérlő részéről: név:

Cím: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, e-mail: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Telefonszám: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **SZERZŐI JOGOK**

1. Az Általános Szerződési Feltételek (ÁSZF) kimondják, hogy a Bérlő nem jogosult reprodukálni, terjeszteni vagy módosítani a Bérbeadó által biztosított tartalmakat, beleértve a képeket, szövegeket vagy más kreatív anyagokat, írásos engedély hiányában. Ezenkívül az ÁSZF kimondja, hogy a Bérlőt terheli a felelősség és kötelezettség az engedély nélküli felhasználás vagy a szerzői jogok megsértése miatt keletkezett károkért. Ez magában foglalhatja a jogi eljárások költségeit és a kártérítési összegeket is. Ezen rendelkezések biztosítják, hogy mind a Bérlő, mind a Bérbeadó tisztában legyen a szerzői jogokkal és kötelezettségeikkel, és segítenek megelőzni a jogvitákat és vitás helyzeteket a bérlés során.
2. Felhasználó tudomásul veszi, hogy a felhasználási engedély nélküli felhasználás esetén Szolgáltatót kötbér illeti meg. A kötbér összege képenként bruttó 300,000 Ft. Felhasználó tudomásul veszi, hogy ezen kötbérkikötés nem túlzó, és ennek tudatában böngészi az oldalt. A szerzői jogi jogsértés esetén Szolgáltató közjegyzői ténytanúsítást alkalmaz, melynek összegét szintén a jogsértő felhasználóra terheli.

A weboldal adatkezelési tájékoztatója elérhető a következő oldalon: www.balasail.hu